
PROME MINISTER 


A CORTA SINTA DI 


RESTAURANT NOBO BOGARTS ARUBA 


| 


Diasabra dia 8 di juli anochi, Prome Minister Evelyn Wever- 
Croes a asisti na e ‘grand opening’ di Bogarts Aruba. Bogarts 
Aruba ta un ‘French Mediterranean Cuisine’ cu un toke classico 
y exotico. Den un celebracion ameno, Prome Minister a corta 
e sinta deseando propietarionan Richard Franken y Zobaida 
Franken Akkari y empleadonan tur exito cu e restaurant nobo 
aki na Aruba. 


Despues di dos aña di un pandemia cu practicamente a paralisa 
e economia di nos pais, na unda cu despues di a cera frontera 
pa stop e virus di sigui drenta y causa mas daño, turismo a 
sufri un daño grandi causando daño tambe na economia di 
nos pais. Awe, Aruba ta recuperando y ta dunando luga na 
negoshinan nobo cuminsa lanta pa yuda nos economia mas 


a EA 
ainda teniendo cuenta cu nos turismo ta lantando cabes 
considerabelmente. 


Recientemente IMF a publica su Article IV Mission y a remarca 
cu e recuperacion di Aruba ta impresionante, y cu Aruba mester 
ta hopi orguyoso. Aruba tabata e pais mas fuertemente afecta 
pa e pandemia, esun cu mas a yuda e comunidad durante 
pandemia y un di e poco paisnan na mundo cu ta demostrando 
un recuperacion asina positivo, den apenas 3 aña. 


Prome Minister ta felicita propietarionan di Bogarts Aruba tur 
clase di exito cu nan restaurant nobo. Pabien cu e logro aki cu 
ta fruta di boso trabou duro cu determinacion. 


MANEHO DI DESPERDICIO DINAMICO TA 

MINISTER 


CONTINUAMENTE BOU DI EVALUACION Y ADAPTACION 
- E CUIDADANO TA E FACTOR CLAVE DEN ESAKI 


Diahuebs siman pasa Ministerio di Naturalesa a reuni cu Dienst 
Openbare Werken(DOW), Ministerio di Infrastructura, Serlimar 
y Bureau City Inspector(BCI) pa loke ta trata e maneho di 
desperdicio y e factornan cu ta hunga un rol den e sushedad 
na Aruba. 


Ora ta papia di problematica di sushedad na Aruba nos por 
pensa ariba e bleki y boternan banda di caminda. E saconan 
di plastic pega den nos matanan y tur e dumpnan ilegal. Tur 
esakinan no ta djis aparece for di aire. E reto pa tene Aruba 
limpi ta uno cu for di basta aña ta bin ta enfrenta cu ne. Por 
corda ariba e campaña tene Aruba limpi cu a wordo sosteni 
door di control y ehecucion fuerte di KPA, esaki ora dump ainda 
tabata habri. Lamentablemente ta parce cu e tendencia aki a 
bolbe lanta cabes y ta sinta den ciudadanonan propio norma y 
balor cu ta demostra cu nos tin un caminda largo pa cana pa 
logra cu nos mesun hendenan tene Aruba limpi. 


Durante e reunion, tur departamento presente por a concorda 
cu e sushi rond no ta relata directamente cu ceramento di 
dump pero si den relacion directo cu nos mesun hendenan. 
E sushinan manera bleki, boter di cerbes, cups etcetera ta 
cosnan cu por y tin cu bai den bari di sushi, sea na cas of 
un bari publico cu ta wordo manteni door di DOW y Serlimar. 
Pues en todo caso no tin motibo pa tira sushi di cas riba caya 
ni den naturalesa paso pa sushi di cas nada no a cambia 
ainda. Bo sushi ta keda wordo recogi door di e compania di bo 
escogencia pa e servicio aki. 


Un otro topico cu a wordo discuti durante e reunion ta ariba e 
gastonan cu a bini ora a cera dump. Ta impportante pa remarca 
cu prome, e ciudadano tabata paga 25 florin pa crece e sero di 
Parkietenbos, awo e ciudadano ta paga alrededor di 48 florin 
pa procesa nan “bulk waste' esta desperdecio combina y no 
separa. Pa companianan esaki en berdad por ta mas halto 
paso e funcion principal di nan negoshi por ta basa cu nan ta 
produci mas sushi of ta duna servicio di recoge sushi, tur esaki 
con cu bai bin mester wordo procesa awo, unda antes nan 
no mester a responsabilisa nan mes despues cu bent'e riba e 
sero na Parkietenbos. Esaki ta e costo berdadero pa procesa 
sushi na un manera responsabel y e suerte cu nos na Aruba 
tin ta cu tin yen compania cu ta mira e necesidad y tambe e 


balor den procesa desperdicio. E maneho di desperdicio ta 
un maneho dinamico cu lo keda wordo traha ariba constant y 
cu esey ta bin desaroyonan nobo unda lo mester keda evalua 
tambe con pa mehora e maneho. 


Tin diferente proposicion caba y ta pone atencion na e 
comentarionan riba rednan social y cu ta wordo comparti den 
comunidad riba con pa mehora e maneho. Un di e ehempelnan 
ta pa pone bakinan den bario unda hende por separa y deposita 
desperdicio. Un idea cu a yega di wordo ehecuta caba pero cu 
lamentablemente a bin cu e problema cu ciudadanonan no ta 
atende nan mes na deposita e sushi den e baki adecua of cu 
ta dicidi pa deposita esaki na banda tog. Pa bin cu e bakinan 
den bario lo ta necesario un miho maneho di e bakinan y cu 
Serlimar por tin un rol den e maneho di e bakinan. Claro esaki 
lo por ta posibel te despues cu Serlimar sali di ‘surseance van 
betaling' unda nan por fortifica e compania y servicionan cu 
nan ta ofrece. 


Un di e punto prinicipal di e reunion tabata cu e maneho di 
desperdicio ta rekeri cooperacion hopi mas fuerte entre 
e departamentonan. E utilisacion di FIXI lo mester wordo 
optimalisa pa e proceso di duna keho y wordo resolvi core mas 
efeciente. BCI y DOW a bin ta activa riba e sushedad desde cu 
ceramento di dump y a acorda cu lo haci e cooperacion mas 
fuerte ainda y DOW ta comprometi pa aloca mas ploeg y lo uni 
efectivamente na e 'meldingsysteem' di FIXI. 


Ta bon pa menciona cu Ministerio di Naturalesa ya caba for 
di basta luna ta den combersacionnan pa Ecotech habri den 
weekend y lo sigui pusha pa esaki. Tambe tur departamento ta 
di acuerdo cu Korps Politie Aruba (KPA) tin cu wordo involucra 
mas pa e parti di 'handhaving' cual ta e control y partimento 
di boet si acaso constata un ciudadano tira sushi riba tereno 
publico, den naturalesa y/ of for di nan auto. 


Pa conclui Minister Arends a duna di conoce cu un campaña 
nacional lo wordo lansa pa loke ta trata comportacion di 
ciudadanonan den e manera di anda cu desperdicio, duna 
mas informacion di e companianan existente pa procesa 
desperdicio, como tambe educacion pa reenforsa e meta 
comun pa un Aruba limpi. 


PA MEHORA FINANSA PUBLICO DI ARUBA BO 

Xemara Maduro 
S 


MINISTER 


MESTER TUMA DESICION Y NO PERDE CABES ORA E 
SITUACION BIRA DIFICIL 


Tur rapport ta disponibel pa Pueblo por verifica e trabounan haci pa 
Minister Maduro pa mehora Aruba su finansa publico 


Minister Maduro di Finansa a tuma nota di e critica di 
Parlamentario Mansur na unda ta tilda e mandatario encarga 
cu finansa di Pais Aruba di ta pensa cu Pueblo tin amnesia pa 
lubida cu e mandatario tabata bou menasa di un KB den aña 
2022 y cu ta danki na e Presidente e tempo eynan di CAFT 
tin mehoracion den finansa publico na Aruba. Tambe ta tilda 
Minister Maduro di a hiba un mal maneho financiero durante 
e pandemia y despues di esaki, ta tilda di a causa gastonan y 
debenan innecesario, y na ultimo ta cuestiona hasta e pasion 
pa cual Minister Maduro ta asumi e responsabilidad como 
Minister di Finansa di Aruba. En corto, un articulo skirbi na un 
manera masha emocional pa cual Minister Maduro su reaccion 
porta uno simpel, pa mehora finansa publico di Aruba bo mester 
tuma desicion y no perde cabes ora e situacion bira dificil. Tur 
rapport ta disponibel pa Pueblo por verifica e trabounan haci 
pa Minister Maduro pa mehora Aruba su finansa publico. 


Pueblo por verifica tur trabou di Minister Maduro 

Pa verifica e trabounan haci pa Minister Maduro pa mehora 
finansa publico di Aruba, Pueblo por djies lesa e rapportnan 
di e ultimo añanan aki di IMF, Fitch, Standard and Poor's, 
Banco Central y CAFT. Tur rapport di evaluacion di Aruba ta 
comproba cu e Minister di Finansa no a perde cabes y por 
comproba cu durante e pandemia e mandatario a focus pa 
contene e daño financiero mas cu ta posibel sin desvia di e 
pasonan necesario den e direccion pa mehoracion di finansa 
publico na Aruba. Den e rapportnan aki por lesa con Gobierno 
a baha su gastonan, a para e crecemento di debe y a logra 
yega na un surplus na fin di aña 2019 caba. E pandemia a 
cambia e scenario financiero, pero asina mes den apenas 
3 aña di tempo, Minister Maduro di Finansa ta percura pa 
Aruba por conoce presupuesto cu surplus enbes di deficit. 
Tur informacion cu ta prueba e trabounan haci por lesa bek 
den e rapportnan cu ta publica. Ademas den tur transparencia 
cada kwartaal Pueblo por mira e cifranan financiero publica 
den e 'Uitvoeringsrapportage' URK cu ta disponibel riba 
www.gobierno.aw of pa ta mas specifico via e link https:// 


www.gobierno.aw/actualidad/rapport-y-documento_47174/ 
rubriek/financieel-toezicht-supervision-financiero-financial- 
supervision_1708.html . 


KB a wordo bari fo'i mesa 

Pueblo por corda tambe cu na aña 2022 Conseho di Minister 
di Reino (RMR) a dicidi cu no ta duna Aruba un instruccion. 
Conforme procedura CAFT a duna su conseho pa instruccion 
y Aruba a duna su Zienswijze" riba esaki. RMR a basa su 
desicion riba e hecho cu Aruba a haya mas entrada y ta logra 
keda bou di e deficit dicidi riba nivel politico entre Minister 
President y Staatssecretaris. Sinembargo banda di e parti 
financiero tin tambe un parti huridico cu tambe ta importante 
pa tene na cuenta. No ta e 'meevaller' so ta locual a 'scapa' 
Aruba, pero tin leynan tambe cu den Reino mester tene na 
cuenta ora ta bay over na uza un herment pisa manera un 
instruccion of 'aanwijzing' of KB manera e ta wordo yama. E 
'zienswijze' di Aruba aki a wordo manda tambe pa Parlamento 
pa nan conocemento, pues eyden Parlamentario Mansur por a 
lesa tambe cu e menasa riba Minister Maduro di Finansa den 
aña 2022 no tabata na su luga y pesey e KB a wordo bari foi 
mesa. 


Minister di Finansa mester tuma desicion 

Como Minister di Finansa ta masha importante pa no perde 
cabes ora e cosnan bira dificil. Aruba su situacion financiero ta 
uno delicado cu ta exigi pa tuma desicionnan cu no ta facil, ni 
popular, pero si hopi necesario. Lo bin critica, atakenan politico 
y hasta personal y mas cu claro lo bo haya Parlamentarionan 
cu lo presenta mocionnan di desconfiansa basa riba emocion 
enbes di hechos. Tur esaki no por stroba e trabounan y 
decisionnan cu ta necesario pa Aruba su finansa publico 
por mehora. Como Minister di Finansa Minister Maduro ta 
tuma desicion y no ta perde cabes ora e situacion bira dificil 
pa motibo di critica, menasa of simplemente pasobra algun 
Parlamentario di oposicion kier cera wowo pa hechos y actua 
na manera emocional. 

Geoffrey Wever 


MINISTER 


PARLAMENTO A APROBA CAMBIO DI LEY DI 
FREE ZONE PA CREA OPORTUNIDAD NOBO PA 
FREE ZONE 


Diaranson ultimo Parlamento di Aruba a aproba 
tambe e cambio di Ley di Free Zone, un cambio di 
ley cu ta necesario pa modernisa Free Zone y pa 
por introduci un lista di servicionan nobo door di 
empresanan estableci den di Free Zone. 


Awor cu e ley di Free Zone a wordo modifica, e 
siguiente paso ta pa formalisa un Landsbesluit 
houdende algemene maatregelen den cual ta 
specifica cua servicionan por wordo ofreci door di un 
compania estableci den Free Zone. 


E Landsbesluit cu ta contene e lista di servicionan 
nobo cu lo por wordo ofreci door di un compania 
estableci den Free Zone ya caba ta den preparacion 
y pronto lo wordo formalisa. E proceso pa formalisa 
e Landsbesluit ta un proceso largo cu pa varios luna 
ta den preparacion, mirando cu esaki mester wordo 
aproba tambe door di Organisation for Economic 
Cooperation and Development (“OECD”). 


E vision di Minister Wever di Asuntonan Economico ta 
pa moderniza e legislacion di Free Zone di tal forma 
cu ta haci Free Zone di Aruba internacionalmente 
competitivo y cu por atrae empresanan nobo pa bin 
establece nan mes den Free Zone di Aruba, dunando 
asina un contribucion na e diversificacion di Aruba su 
economia, creando cuponan di trabow nobo, un spin- 
off general y entrada nan nobo pa Pais Aruba. 


“Nos ta traha duru pa diversifica nos economia y 
ta kere cu e cambio den legislacion di Free Zone 
ta un paso importante pa logra esaki. Nos ta spera 
cu e oportunidad nan nobo ta capta e interes di 
empresarionan y inversionistanan internacional y cu 
nan lo probecha di esaki y bin establece nan mes na 
Aruba", segun Minister Geoffrey Wever. 

FLORIDA INSTITUTE OF TECHNOLOGY (FIT) TA 


OFRECE $25.000 BECA (SCHOLARSHIP) NA TUR 
STUDIANTE DI ARUBA 


Diahuebs mainta, den Conferencia di Prensa di Gobierno di 
Aruba, Minister Endy Croes a elabora riba su biahe di trabou 
na Merca. Na Orlando a firma Memoramdum of Understanding 
(MoU) cu Florida Institute of Technology (FIT). Alabes, a reuni 
cu e representantenan di University of South Florida (USF) pa 
negosha posibel acuerdo den futuro. 


Florida Institute of Technology (FIT): 

Durante e encuentro a dialoga riba futuro colaboracion entre 
Gobierno di Aruba y FIT y e necesidadnan educacional di e 
studiantenan di Aruba. Despues di esaki, a firma pa prome biaha 
un Memoramdum of Understanding (MoU) cu FIT. E acuerdo 
aki ta beneficia e studiantenan di Aruba cu ta desea di eherce 
un estudio na FIT. FIT ta ofrece $25.000 beca (scholarship) 
na tur studiante di Aruba pa aña. E acuerdo ta firma pa un 
periodo di cuater (4) aña. Minister Endy Croes a indica cu FIT 
ta brinda nos diferente oportunidad den tecnologia, tambe 
nan kier duna Aruba sosten pa duna lectura na Aruba pa crea 
oportunidad pa hiba e studiantenan aya. E estudionan cu FIT 
ta ofrece, ta estudionan cu actualmente Aruba no tin. Pues, e 
studiantenan di Aruba ta wordo educa den e ramo aki y por 
hiba e conocemento aki bek pa Pais Aruba y contribui den e 
desaroyo di Aruba. 


University of South Florida (USF): 

Minister Endy Croes a reuni cu e representantenan di University 
of South Florida (USF) pa negosha posibel acuerdo den futuro. 
Durante e reunion a evalua e posibilidadnan pa cera convenio 
cu USF. Durante e lunanan binidero lo bolbe reuni cu USF pa 
asina den transcurso die aña aki por yega na un posibel acuerdo. 
Ta pa prome biaha cu ta bishita USF y cu ainda no tin ningun 
convenio cu e universidad. A tene combersacion riba ki tipo di 
convenio por tene cu USF. A dialoga cu departamento atletico 
cu ta interesa di haci scouting na Aruba pa nos atletnanan cu ta 
eherce deporte di, etre otro, basketball y futbol. Na otro banda, 
Universidad di Aruba ta sumamente interesa den e programa 
di investigacion. Esaki ta e oportunidadnan nobo cu ta creando 
na Tampa pa e studiantenan di Aruba cu ta desea di eherce 
un estudio aya. E facilidad di USF ta enorme y hopi bunita y ta 
ofrece mas di 200 di estudio y curso. E studiantenan por aplica 


pa LAC scholarship, esaki kiermen cu en bes e studiante paga 
18 mil dollar pa aña, lo paga solamente 6 mil dollar pa aña. 
Esaki sigur ta un reduccion substancial, pero tin un rekisito cu 
mester cumpli cu ne pa por cualifica. E studiante mester cumpli 
cu GPA di 3.6 y mester pasa e test di SAT cu 1210 punto. 


Ademas di esaki, Minister Endy Croes a reuni cu studiantenan 
di Aruba cu ta eherciendo un estudio na Valencia College. E 
studiantenan di Aruba a comparti nan experencia di estudio na 
Orlando y a duna algun conseho na esnan interesa pa studia 
aya. E acuerdonan aki ta brinda oportunidad na e studiantenan 
di Aruba pa eherce un estudio na Orlando na un tarifa hopi 
mas abou (schoolgeld). Concluyendo, Minister Endy Croes 
a enfatisa cu nos ta sigui traha pa brinda nos studiantenan 
di Aruba mas posibilidad- y careranan nobo na un tarifa mas 
economico. 

MINISTER ENDY CROES TA RESUMI SU BIAHE DI 
TRABOU NA CANADA 


Na unda a firma MoU cu Centennial College, Sheridan College y 
Ontario Tech University 


Diahuebs mainta, den Conferencia di Prensa di Gobierno di 
Aruba, Minister Endy Croes a elabora riba su biahe di trabou na 
Toronto y Orlando. Manera ta conoci, fin di luna di juni Minister 
Endy Croes a sali cu biahe di trabou hunto rector di Universidad 
di Aruba Sra. Viola Heutger y Minister Plenipontenciario na 
Washington Sra. Joselin Croes pa Canada y Merca. Durante 
e biahe di trabou na Canada Minister Endy Croes a bishita 
diferente “college” y universidad. Tambe, a firma tres (3) 
Memoramdum of Understanding (MoU) cu diferente scol, 
entre otro, Centennial College, Sheridan College y Ontario 
Tech University. E acuerdonan aki ta brinda oportunidad na e 
studiantenan di Aruba pa eherce un estudio na Canada na un 
tarifa hopi mas abou. 


Centennial College: 

E MoU cu Minister Endy Croes a firma cu Centennial College 
ta encera cu e descuento cu e studiantenan ta ricibi riba nan 
tarifa di scol (schoolgeld) a subi di $2000 pa $3000. E acuerdo 
aki ta valido pa tres (3) aña. Tambe, a firma un Memorandum 
of Agreement entre Universidad di Aruba y Centennial College. 
Esaki ta brinda oportunidad pa un “exchange program” 
intercambio di staf y profesionalnan entre Aruba y Canada. 


Sheridan College: 

Pa prome biaha a firma un MoU cu Sheridan College. E acuerdo 
ta brinda nos studiantenan di Aruba un descuento entre $500 
te cu $2000 pa aña. E acuerdo aki ta firma pa cinco (5) aña y 
e studiantenan di Aruba tin e oportunidad pa eherce diferente 
estudio, entre otro, Facultad di Animacion, Arte y Diseño y 
Ciencia y Tecnologia. 


Ontario Tech University: 

Durante e bishita di trabou na Ontario Tech University Minister 
Endy Croes a firma pa prome biaha un Memorandum of 
Understanding (MoU) pa tres (3) aña cu Ontario Tech University, 
cual sigur ta brinda oportunidadnan nobo y interesesante pa 
nos studiantenan. E universidad ta conta cu 11 mil studiante 
y ta den e top 40 miho universidad di mundo den tecnologia. 
Lo mira e beneficionan, manera un beca (scholarship) of un 
descuento substancial riba e tarifa di scol (schoolgeld). Banda 
di esaki, Ontario Tech University a indica di ta interesa pa 
traha den colaboracion cu Universidad di Aruba riba diferente 
programa, investigacion y intercambio di studiante y profesor. 


Seneca Polytechnic College: 

Minister Endy Croes a bishita Seneca Polytechnic College y 
ta haciendo negociacion pa wak si e interesnan ta mutuo pa 
firma un MoU nobo. Seneca Polytechnic College a duna un 
presentacion y splicacion di nan cambio di maneho. Tambe, 
a dialoga riba diferente punto di interes manera colaboracion 
cu Universidad di Aruba pa intercambio di docente y studiante, 
programanan di investigacion y colaboracion cu por yuda 
Aruba sigui desaroya. 


Reunion cu Consul General di Reino Hulandes, Sr. Harman 
Idema: 

Prome cu sali di Canada pa bay Merca, Minister Endy Croes 
a reuni cu Consul General di Reino Hulandes, Sr. Harman 
Idema. Un reunion virtual unda a dialoga tocante diferente 
punto importante pa Aruba y pa nos studiantenan di Aruba. 
Durante e reunion virtual, e ehecutivonan di York University 
(YU) tabata presente y a presenta nan posibilidadnan. Minister 
Endy Croes a haci un peticion na Consul General Sr. Harman 
Idema pa yuda Aruba persuadi Gobierno di Canada pa Aruba 
por wordo reconoci riba e lista di Emerging Leaders in the 
Americas Program (ELAP), cual ta brinda e studiantenan 
internacional oportunidad di haya beca (scholarship) a traves 
di Gobierno Canades. Cu e programa di ELAP, e studiantenan 
por eherce un estudio na Canada durante seis (6) luna cu tur 
cos paga. 

Banda di esaki, e mandatario di Enseñansa a pidi consul pa 
haci un peticion na Gobierno di Canada y imigracion Canades 
pa reconoce e carta di Arubalening. Normalmente, un studiante 
di Aruba mester tin 10 mil dollar riba nan cuenta di banco pa 
solicita pa nan VISA. Gobierno Americano si ta reconoce esaki 
y Canada ainda no. Minister Endy Croes ta expresa cu e ta 
spera nos logra esaki den un futuro cercano. Tambe, a pidi 
consul contribui den e aspecto di Biometric Test cu Canada 
ta exigi pa VISA. Actualmente, nos studiantenan mester bay 
haci esaki na Bogota, Miami of Trinidad 8 Tobago. Ademas, 
a haci otro peticion na consul pa yuda yega den contacto cu 
compania Epic Games Store riba recomendacion di Sharidan 
College pa algun proyecto interesante. Minister Endy Croes a 
indica cu e tabata un reunion fructifero, unda a trece diferente 
peticion dilanti pa e desaroyo en general di enseñansa di Aruba 
y na biestar di nos studiantenan. 


Ademas di esaki, Minister Endy Croes a probecha e biahe 
di trabou pa reuni cu studiante di Aruba cu ta eherciendo 
un estudio aya. E studiantenan di Aruba a comparti nan 
experencia di estudio na Canada y a duna algun conseho na 
esnan interesa pa studia na Canada. 


Pa finalisa, Minister Endy Croes a indica cu e tabata un 
tremendo biahe di trabou, unda a firma diferente acuerdo cu 
ta beneficioso pa e studiantenan di Aruba. E mandatario di 
Enseñansa ta gradici tur esnan cu a contribui pa realisa esaki. 
Hunto nos ta logra! 

Decoratiecommissie Aruba 
Comision Condecoracion Real Aruba 


DIA 28 DI JULI PROXIMO ULTIMO DIA PA ENTREGA 
PROPOSICIONNAN PA CONDECORACION REAL 2024 


Na e balie di Bestuurskantoor na Oranjestad 


Aruba a conoce e aña aki un grupo grandi di 10 persona cu 
a ricibi un condecoracion Real pa motibo cu nan a destaca 
riba diferente tereno y/of a dedica nan mes na nos comunidad. 
Comision Condecoracion Real Aruba ta informa pueblo 
di Aruba cu ultimo dia pa entrega proposicionnan haci pa 
personanan ricibi un condecoracion Real otro aña, na ocasion 
di celebracion di aña di Rey na april 2024 ta dia 28 di juli 
proximo na balie di bestuurskantoor 


Pa un persona por wordo considera pa haya un condecoracion 
Real mester tene cuenta cu e accento ta cai riba prestacionnan 
particular pa y den comunidad. Tin dos categoria: 
- Trabou boluntario, pues trabounan pa cual e persona no a/ta 
ricibi salario 
y pa un periodo di por lo menos 5 aña; 

- Prestacionnan particular cu un persona a haci contra 
pago, pues den su trabou. 

E prestacionnan aki mester ta di un caliber y nivel di e 
halto ey cu nan ta 

surpasa locual normalmente ta wordo spera di su trabou 
y mester tin un balor 

excepcional pa desaroyo di Aruba. 


Tur persona of instancia cu conoce un persona cu na su 
opinion ta merecedor di un condecoracion Real por entrega un 
proposicion. Pa haci e proposicion aki mester haci uso di dos 
formulario special. 

E formularionan aki ta obtenibel entrante dialuna 8 di mei 
2023 na balie abou na entrada na Bestuurskantoor na Playa, 
na Bestuurskantoor na San Nicolaas, na tur MFA's of cerca e 
miembronan di Comision Condecoracion Real Aruba. Tambe 
por download e formularionan for di e website di gobierno: 
www.gobierno.aw, www.overheid.aw, www.government.aw 


E formularionan di proposicion mester wordo yena completo y 
detayadamente y mester wordo firma dor di e persona(nan) of 
e instancia cu ta haci e proposicion (“voorsteller”). 

E motivacion di e peticion ta di crucial importancia. 

Pa evalua e meritonan di un persona cu ta wordo proponi pa 
un condecoracion Real ta di sumo importancia pa duna tur 
informacion pidi riba e formularionan y pa menciona tur dato y 
informacion cu por duna realse na e trabou(nan)/actividad(nan) 
desplega dor di e persona en cuestion. 


Comision Condecoracion RealArubata enfatisa cu otorgamento 
di un condecoracion Real mester keda un sorpresa pa e 
persona concerni. Pa e motibo ey ta di suma importancia pa 
NO informa e persona concerni cu ta bai haci un peticion pe, ni 
envolvi'e den e proceso di prepara un proposicion. Mester haci 
e trabao preparatorio den tur secrecia. Esaki lo evita un 
desapunto den caso cu e condecoracion no ta wordo otorga. 


E entrega di un proposicion pa un condecoracion Real mester 


wordo haci na balie di Bestuurskantoor Oranjestad den un 
envelop cera dirigi na Bureau Minister van Algemene Zaken, 
na atencion di Decoratiecommissie Aruba, Bestuurskantoor, 
L.G. Smith Blvd. 76, Oranjestad, Aruba. 


Proposicionnan pa condecoracionnan Real ta wordo trata na 
Hulanda dor di e organo cu ta carga 

e nomber di “Nederlandse Kapittel voor de Civiele Orden”. Nan 
ta duna e conseho definitivo pa 

cu e condecoracionnan Real y nan ta hopi estricto. Por 
ehempel, den caso cu un persona tin tremendo logronan pa 
comunidad, pero e tin por ehempel boetnan grave, un persona 
asina lamentabelmente 

no ta bin na remarca pa un condecoracion Real durante cierto 
periodo. Por ehempel pa un boet durante 

un aña y dependiendo di e cantidad di boet durante mas aña. 


Semper un peticion mester wordo manda hopi luna adelanta 
pa por keda cla cu tur tramite na Aruba 

y na Hulanda paasinaepersonananporricibinancondecoracion 
na luna di april di e siguiente aña. 

E aña aki e ultimo dia pa entrega un proposicion pa un 
condecoracion Real pa aña 2024 

ta diabierna 28 di juli 2023. 


Por fabor tuma nota cu proposicionnan 
proposicionnan cu a drenta despues 

di diabierna 28 di juli 2023 lamentabelmente no por wordo 
trata. 


incompleto y 


Aruba tin hopi persona cu ta contribui na nos comunidad 
mediante trabou boluntario y personanan 

cu ta destaca realmente den nan trabou. Ta deseo di Comision 
Condecoracion Real Aruba pa mira hopi 

di nan ricibi un condecoracion Real na 2024, mescos cu e aña 
aki. Ta p'esey un peticion na un y tur pa hasi un esfuerso pa 
esaki bira realidad y pa asina Aruba por honra su hendenan 
balioso. Comision Condecoracion Real Aruba ta spera cu 
pa aña di Rey 2024 tambe comunidad lo reacciona cu hopi 
entusiasmo pa reconoce esnan cu ta haci trabou importante 
pa y den nos comunidad. 


Den caso cu tin cualkier pregunta of pa mas informacion por 
tuma contacto cu e miembronan 
di Comision Condecoracion Real Aruba: 
sra. F. Perez-Lopez (tel. 583-8425) 
sr. V. Frank (tel. 587-4979) 
sra. N. Anthony (cel. 593-1921) 
sra. I. Nicolaas-Ras (tel. 584-8880) 
sra. R. Garrido (cel. 593-1820) 
sr. D. Figaroa (cel. 741-0100) 
Tambe por aserca e comision via e-mail: 
gmail.com 


condeco.aruba@ 


Diahuebs 13 Juli 2023 


CONDECORACIÓN REAL 
ARUBA 


Por haci proposicion door 
di yena dos formulario. 


E formularionan aki ta obtenibel durante 
oranan di oficina na balie di Bestuurskantoor na 
O'stad y San Nicolas y tur MFA. 

Tambe por download e formularionan for di e 
website di gobierno: 


PA MAS INFORMACION POR YAMA OF MANDA E-MAIL: 


Sra. F. Perez-Lopez tel: 593-8425 | Sra. I. Nicolaas-Ras tel: 592-2232 | condeco.aruba@gmail.com 


Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


. 2023. ANA DI UNION Y POSITIVISMO! 


